Cel mai recent film al Ancăi Damian folosește forma unui mystery (mai mult decît un thriller care să suscite suspans) pentru a explora procesul de doliu al unui fiu care revine acasă pentru înmormîntarea tatălui său (conform declarațiilor regizoarei, reprezentînd în același timp un proces de doliu în sine, inspirat de povestea personală a Ancăi Damian și creat în colaborare cu fiul său, Anghel Damian, care joacă rolul principal).